Guido Porro bøjer ikke i vinden, han laver vin, og det har hans familie gjort i generationer. Ingen moderne teknikker og modeluner, og helst ingen opmærksomhed. Farfar, far og søn arbejder alle på gården. Guido's vine er som hans familie, landlige, jordbunde og uprætentiøse, og så er de i stigende grad komplekse, elegante og blandt den absolutte top i Serralunga D'Alba. Vinene laves ultra traditionelt med lang maceration, og lagring på store gamle egefade, og druerne kommer fra topmarker som Lazzarito. En noget lettere vin end Guido's Baroli. Frisk Nebbiolo næse med saftige røde bær og violer. Smagen er noget lettere, men stadig med friskt tanninbid i slutningen. Server ved 14-16 grader i store Bourgogneglas. Dekanter gerne en times tid. Drik den til simreretter med oksekød eller svinkæber, retter med svampe, trøfler og masser af krydderurter.